**Ffeithiau Allweddol a Thelerau ac Amodau i fyfyrwyr sy’n derbyn Cynigion Cyrsiau Amser Llawn**

**(Ceisiadau Medi 2021 ar gyfer Prifysgolion neu Gyrsiau Breiniol Prifysgol Swydd Gaerloyw)** - Diweddarwyd ym mis Mawrth 2021

Mae’r ddogfen hon yn cynnwys gwybodaeth bwysig ynghyd â thelerau ac amodau sy’n gysylltiedig â’r cynnig a waned i chi gan Goleg Gŵyr Abertawe. Gwnewch yn siŵr eich bod wedi darllen a deall y wybodaeth bwysig ganlynol:

**Costau:**

**Ffioedd Dysgu a Benthyciadau i Fyfyrwyr**

Y Ffioedd Dysgu ar gyfer y cwrs yw **£7500** y flwyddyn. Trwy dderbyn y cynnig hwn a chofrestru ar y cwrs, rydych yn cytuno i dalu’r ffi hon ar gyfer pob blwyddyn o’ch cwrs. Os ydych chi’n fyfyriwr yn y DU neu’r UE, gallwch wneud cais am fenthyciad ffioedd dysgu i dalu am eich ffioedd dysgu.

Ar gyfer myfyrwyr sy’n hanu o Gymru, darllennwch Ganllawiau Cyllid AU Coleg Gŵyr Abertawe cyn mynd ati i wneud cais am gyllid [yma.](https://www.gcs.ac.uk/cy/student-finance-information-academic-year-2020-2021)

Mae’r trefniadau ar gyfer benthyciadau myfyrwyr yn amrywio o ranbarth i ranbarth:

Ar gyfer myfyrwyr sy’n hanu o Gymru, ewch i <https://www.cyllidmyfyrwyrcymru.co.uk/>

Ar gyfer myfyrwyr sy’n hanu o Loegr, ewch i <https://www.gov.uk/student-finance>.

Ar gyfer myfyrwyr sy’n hanu o’r Alban, ewch i <http://www.saas.gov.uk>.

Ar gyfer myfyrwyr sy’n hanu o Ogledd Iwerddon, ewch i <http://www.studentfinanceni.co.uk>.

Bydd angen ichi ddewis **Prifysgol Swydd Gaerloyw (Gloucestershire)** fel darparwr pan fyddwch chi’n gwneud cais am fenthyciad myfyrwyr. Gofynnir ichi hefyd ddewis **£7500** fel ffi ddysgu, ni waeth ble rydych yn byw. Os nad ydych yn gwneud cais am ffioedd dysgu a/neu grant ffioedd dysgu, mi fyddwch yn derbyn anfoneb gan y Coleg am y ffioedd dysgu llawn. Mae bwrsari’r Coleg (gweler gwybodaeth amdano isod), yn cael ei ddyfarni gan Goleg Gŵyr Abertawe. Ni fydd y bwrsari yn lleihau eich ffioedd dysgu.

**Os Oes Angen Ichi Dynnu’n Ôl O’ch Cwrs**

Byddwch yn gymwys i gael ffioedd dysgu am bob tymor yr ydych wedi eich cofrestri gyda ni. Rhaid ichi roi gwybod i ni yn syth os ydych yn bwriadu tynnu’n ôl o’ch cwrs. Gwneir taliadau ffioedd dysgu gan Gyllid Myfyrwyr mewn tri rhandaliad: 25% yn nhymor 1; 25% yn nhymor 2 a’r 50 % sy’n weddill yn nhymor 3. Os ydych am dynnu ôl o’ch cwrs hanner ffordd drwy dymor, fe fyddwch yn atebol am ffi gyfan y tymor hwnnw. Ni fydd Cyllid Myfyrwyr yn talu unrhyw fenthyciad ffioedd ar ôl i chi dynnu’n ôl.

**Bwrsari Coleg Gŵyr Abertawe**

Mae’r Coleg yn cynnig Bwrsari ar gyfer pob blwyddyn i fyfyrwyr AU sy’n astudio rhaglen freiniol neu raglen sydd wedi’i ddilysu gan Sefydliad Addysg Uwch (Prifysgol). Gweler y meini prawf a manylion pellach [yma.](https://www.gcs.ac.uk/cy/criteria-and-process-bursary-full-time-he-courses)

**Costau Ychwanegol Cyrsiau**

Mi fydd rhai cyrsiau yn cynnwys costau ychwanegol felly y mae angen ichi fod yn ymwybodol o hyn cyn derbyn y cynnig hwn. Gweler gwybodaeth am gostau ychwanegol cyrsiau isod:

[Rheoli Digwyddiadau – Gradd Sylfaen](https://www.gcs.ac.uk/cy/he-course/gradd-sylfaen-mewn-rheoli-digwyddiadau)

[Gradd Sylfaen – Ffasiwn a Dylunio Tecstilau](https://www.gcs.ac.uk/cy/he-course/gradd-sylfaen-mewn-ffasiwn-a-dylunio-tecstilau)

[Tystysgrif AU - Theatr Gerdd](https://www.gcs.ac.uk/cy/he-course/tystau-theatr-gerdd)

**Y Cymhwyster y Byddwch yn ei Astudio a’r Dyfarniad**

Prifysgol Swydd Gaerloyw (UoG) y bydd yn dyfarnu a chyflwyno’r cymhwyster.

**Cyfrifoldebau’r Coleg a’r Brifysgol:**

Wrth ddechrau’ch cwrs, fe fydd gofyn ichi gofrestru gyda Choleg Gŵyr Abertawe a UoG.

**Polisïau Academaidd gan gynnwys Apeliadau, Camymddwyn a Chwynion (UoG)**

UoG sy’n gyfrifol am bob polisi academaidd. Mae’r rheoliadau ar gyfer cyrsiau a addysgir ar gael [yma](https://www.glos.ac.uk/docs/download/Business/academic-regulations-for-taught-provision-2019-20.pdf). Mae’r gweithdrefnau cwynion ac apeliadau academaidd ar gael [yma](https://www.glos.ac.uk/information/knowledge-base/appeals-and-complaints/). Ni all fyfyrwyr wneud apêl academaidd dan bolisïau Coleg Gŵr Abertawe, gan mai UoG sy’n dyfarnu’r cymhwyster ac yn gweithredu’r rheoliadau perthnasol.

**Addysgu a Chyfrifoldebau Dydd i Ddydd, gan gynnwys Cwynion ac Apeliadau Anacademaidd**

Coleg Gwyr Abertawe fydd yn gyfrifol am addysgu a’r cyfrifoldebau dydd i ddydd, ac eithrio unrhyw fodiwlau a ddarperir ar gampws UoG. Mi fydd cwynion ac apeliadau sy’n ymwneud â materion anacademaidd fel arfer yn cael eu trin dan Weithdrefn Gwyno Coleg Gŵyr Abertawe, sydd ar gael [yma.](https://www.gcs.ac.uk/sites/default/files/Gweithdrefn%20Gwyno%20%28Complaints%20Procedure%29%20-%202020-2022.pdf) Os nad ydych yn fodlon gyda chanlyniad eich ymholiad, gallwch alw i ddefnyddio Polisi Cwynion Myfyrwyr UoG, sydd ar gael [yma](https://www.glos.ac.uk/docs/download/Governance/student-complaints-procedure.pdf).

**Cod Ymddygiad a Gweithdrefnau Disgyblu Myfyrwyr**

Wrth ichi gofrestru gyda’r Coleg a chyda UoG, fe fyddwch yn cytuno i gydymffurfio â chodau ymddygiad y ddau sefydliad. Os na fyddwch yn gwneud hyn, efallai y bydd camau disgyblu’n cael eu gweithredu yn eich erbyn. Gallwch gael gafael ar God Ymddygiad Coleg Gŵyr Abertawe [yma](https://www.gcs.ac.uk/sites/default/files/Cod%20Ymddygiad%20Myfyrwyr%20%28Student%20Code%20of%20Conduct%29%202019-22_1.pdf). Mae Cod ymddygiad myfyrwyr UoG ar gael [yma](https://www.glos.ac.uk/information/knowledge-base/student-code-of-conduct/). Gweler Gweithdrefn Disgyblu Coleg Gŵyr Abertawe [yma.](https://www.gcs.ac.uk/sites/default/files/Gweithdrefn%20Disgyblu%20Myfyrwyr%20%28Student%20Disciplinary%20Procedure%29%202018-19.pdf) Mae gweithdrefn disgyblu myfyrwyr UoG ar gael [yma.](https://www.glos.ac.uk/information/knowledge-base/disciplinary-procedures-for-student-matters/)

**Amrywiadau’r Cyrsiau:**

**Cyrsiau sy’n Destun Dilysu**

Rhaid i gyrsiau a hysbysebir fel rhai sy’n destun dilysu fynd drwy broses gymeradwyo UoG, cyn y gellir eu cyflwyno gan Goleg Gwyr Abertawe. Er ei bod hi’n anhebygol, mae’n bosibl na fydd y cwrs yn cael ei gymeradwyo. Os bydd hyn yn digwydd, mi fydd y Coleg yn cynnig lle i chi ar gwrs gwahanol neu’n gweithio gyda chi i ddod o hyd i gwrs gwahanol a gyflwynir gan ddarparwr arall. Mewn rhai achosion, bydd Teitlau’r Cyrsiau yn cael eu newid ynghyd â Newidiadau i’r Modiwlau, gweler gwybodaeth am hyn isod.
**Teitl y Cwrs, Math y Cymhwyster neu Newidiadau i’r Modiwlau**

Mi fydd y Coleg yn rhoi gwybod ichi am unrhyw newidiadau neu ddarpar newidiadau i’r cwrs rydych wedi gwneud cais amdano, gan gynnwys pethau megis teitl eich cwrs, newidiadau i fodiwlau’r cymhwyster, ac yn y blaen. Os yw ymgeisydd yn penderfynu tynnu ei gais yn ôl o ganlyniad i unrhyw newidiadau a gafodd ei hysbysu amdanynt ar ôl cyflwyno ei gais, mi fydd y Coleg yn gweithio gydag ef/hi i ddod o hyd i gwrs arall gyda’r Coleg/darparwr arall.

**Canslo Cwrs**

Er bydd y Coleg yn gwneud pob ymdrech i sicrhau bod y cwrs rydych wedi gwneud cais amdano yn mynd yn ei flaen, mae gan bob cwrs isafswm o gofrestriadau er mwyn gallu sicrhau ei fod yn gallu gweithredu’n hyfyw. Os na fydd y gofynion hyn yn cael eu diwallu, efallai y bydd yn rhaid i’r Coleg neu UoG ganslo’r cwrs. Os bydd yn rhaid gwneud hyn, bydd y Coleg yn cynnig lle i chi ar gwrs gwahanol neu’n gweithio gyda chi i ddod o hyd i gwrs arall gyda darparwr arall.

**Gwybodaeth Arall:**

**Graddio**

Mae mynychu unrhyw ddigwyddiadau graddio a seremonïau yn ddewisol, a ni fydd yn rhaid ichi fynychu digwyddiadau o’r fath er mwyn derbyn eich cymhwyster. Byddwch yn derbyn gwahoddiad i Seremonïau Graddio UoG a Choleg Gŵyr Abertawe.

**Dyled Academaidd**

Os ydych chi’n methu â thalu ffioedd dysgu eich cwrs, gall Goleg Gŵyr Abertae neu UoG ddal eich tystysgrif yn ôl nes eu bod wedi eu talu’n llawn.